Die Valora Reeks is ’n Middeleeuse fantasieroman reeks wat op die fiktiewe kontinent van Valora afspeel: ’n Plek van towerkuns, monsters, mistiese gode en ouwêreldse aristokrate. Voeg ’n gatskop heldin, ’n onweerstaanbare prins, ’n vurige romanse en baie drama tot die mengsel – en jy is verseker van ’n storie wat jou lank sal bybly nadat jy dit gelees het. Nie net is die genre nuut en vars tot die Afrikaanse boekebedryf nie, maar die dialoog en intriges draai nie doekies om nie en raak soms sensitiewe kwessies aan. Dit bevat hope aksie, verraad, liefde en onbeantwoorde raaisels wat jou op die punt van jou stoel sal hou tot die laaste bladsy.